ปวดร้าวบริเวณท้องน้อย2ข้าง เหมือนไปโดนทุบมา ร้าวถึงหลังค่ะ เดินแล้วปวด อาการดังกล่าว เป็นหลังจากประจำเดือนหมดได้5 วัน ปกติ ประจำเดือนมาเยอะมาก2วัน หลังจากนั้น กระปริปกระปรอย เป็นอาทิตย์ค่ะ สาเหตุที่ปวด เกิดจากอะไรคะ
สวัสดีค่ะ อาการปวดท้องน้อยอาจมีสาเหตุมาจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน ปวดร้าวไปหลายบริเวณได้-มีเยื่อบุโพรงมดลูกเจริญผิดที่ อาจทำให้ปวดมากตอนมีประจำเดือน-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้หากสัมพันธ์กับประจำเดือนชัดเจน อาจจะเกี่ยวกับเยื่อบุโพรงมดลูก หรือมีเนื้องอกในมดลูก การอักเสบหรือติดเชื้อของอวัยวะภายในอุ้งเชิงกรานแนะนำงดการมีเพศสัมพันธ์ไปก่อน หากยังมีอาการต่อเนื่อง ปวดมากขึ้นเรื่อยๆ มีเลือดออกผิดปกติทางช่องคลอด ตกขาวผิดปกติ มีไข้ ปัสสาวะแสบขัด ควรรีบไปพบแพทย์